Document ID: 32002R1614

Kommissionens forordning (EF) nr. 1614/2002
af 6. september 2002
om tilpasning af Rådets forordning (EF, Euratom) nr. 58/97 til den økonomiske og tekniske udvikling og ændring af forordning (EF) nr. 2700/98, (EF) nr. 2701/98 og (EF) nr. 2702/98
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF, Euratom) nr. 58/97 af 20. december 1996 om statistik over erhvervsstrukturer(1), ændret ved forordning (EF, Euratom) nr. 410/98(2), særlig artikel 12, nr. i), ii), iii), vii) og viii), og
ud fra følgende betragtninger:
(1) Det er nødvendigt at foretage en regelmæssig opdatering af variablerne, der er omhandlet i forordning (EF, Euratom) nr. 58/97, samt af det krævede inddelingsniveau for at tage højde for de varierende behov, som er betinget af den økonomiske udvikling.
(2) Bestemmelserne i forordning (EF, Euratom) nr. 58/97 om indsamling og statistisk bearbejdning af data og om bearbejdning og indberetning af resultaterne tilpasses til den økonomiske og tekniske udvikling.
(3) Tilføjelse af en række vigtige variabler og udeladelse af andre variabler, som er vanskelige og omkostningskrævende at indsamle, skulle forbedre balancen mellem sektorstatistikker og specielt mellem industrien og servicesektoren.
(4) Endvidere vil det være hensigtsmæssigt at tilføje nye definitioner i Kommissionens forordning (EF) nr. 2700/98 af 17. december 1998 om definitioner af variabler til brug for udarbejdelse af statistik over erhvervsstrukturer(3) og udelade eller ændre nogle af de eksisterende definitioner i forordningen for at gøre dem mere relevante for de pågældende aktiviteter.
(5) Begrænsningen i opdelingen af datarækker i det antal størrelseskategorier, som er fastsat i Kommissionens forordning (EF) nr. 2701/98 af 17. december 1998 om de datarækker, der skal tilvejebringes til brug for udarbejdelse af statistik over erhvervsstrukturer(4), skulle lette den statistiske byrde og forbedre kvaliteten af statistikkerne.
(6) Det tekniske format til indberetning af data vedrørende de kommende år, der er omhandlet i Kommissionens forordning (EF) nr. 2702/98 af 17. december 1998 om det tekniske format til indberetning af statistik over erhvervsstrukturer(5), bør tilpasses for at lette dataindberetningen.
(7) Forordning (EF) nr. 2700/98, (EF) nr. 2701/98 og (EF) nr. 2702/98 bør derfor ændres i overensstemmelse hermed.
(8) De i denne forordning fastsatte foranstaltninger er i overensstemmelse med udtalelse fra Udvalget for det Statistiske Program -
UDSTEDT FØLGENDE FORORDNING:
Artikel 1
Forordning (EF, Euratom) nr. 58/97 tilpasses til den økonomiske og tekniske udvikling i overensstemmelse med bilag I til denne forordning.
Artikel 2
Bilaget til forordning (EF) nr. 2700/98 ændres i overensstemmelse med bilag II til denne forordning.
Artikel 3
Bilaget til forordning (EF) nr. 2701/98 ændres i overensstemmelse med bilag III til denne forordning.
Artikel 4
Bilaget til forordning (EF) nr. 2702/98 ændres i overensstemmelse med bilag IV til denne forordning.
Artikel 5
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er gældende for data vedrørende referenceåret 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. september 2002.

Labels: 7
4
19